als_Latn dik_Latn ron_Latn
Temat Kryesore
- Zbulohet deklarata që ka dhënë deputeti Tom Doshi para ministrit të Brendshëm, Saimir Tahiri dhe prokurorit të Përgjithshëm, Adriatik Llalla
Zbulohet deklarata që ka dhënë deputeti Tom Doshi para ministrit të Brendshëm, Saimir Tahiri dhe prokurorit të Përgjithshëm, Adriatik Llalla. Vetë ministri Tahiri ka folur për herë të parë para mediave, që prej akuzave të forta të bëra nga Doshi, lidhur me atentatin e organizuar ndaj tij. Tahiri zbuloi personat që sipas Doshit, ishin të përfshirë në komplotin që ishte planifikuar të kryehej ndaj deputetit. Si organizator, porositës dhe vrasës për atentatin ndaj Doshit, ky i fundit ka përmendur emrin e kryeprokurorit Llalla, prokurorin e Krimeve të Rënda, Eugent Beci, ish-shoferin e kreut të Partisë Republikane, Fatjon Skënderi, kunatin e Sali Berishës, Agim Rama dhe ish-nëndrejtorin e Përgjithshëm të Policisë, Agron Kuliçaj.
"Jam këtu për t’i thënë fund spekulimeve të panumërta të akuzës të Tom Doshit që përfshin mua dhe rolin e Policisë së Shtetit që nga dita kur kam marrë dijeni nga deputeti. Pra sot për të shmangur humbjen e eksposezë sime në tymnajën që PD po i bën një pretendimit të kthyer në akuzë politike. Ka qenë e sqaruar siç i është komunikuar prej kohësh Doshit", tha në fillim të deklaratës së tij Tahiri.
Kronologjia e Tom Doshit për komplotin
Ministri Tahiri pranoi të bëj publike rrjedhjen e ngjarjeve, të ndodhur gjashtë muaj më parë, pas pretendimeve të deputetit Doshi se po planifikohej një atentat ndaj tij.
Renditja e fakteve për të cilat jam vënë në dijeni:
6 shtator 2014
me kërkesë të kryeministrit Rama jam takuar e kam dëgjuar Doshin, në Durrës te zona rezidenciale. Gjatë takimit, Doshi më rrëfeu që kishte zbuluar një komplot për vrasjen. Dhe kishte identifikuar porositësit. Vrasësin e pretenduar e kishte në shtëpinë e tij në plazhin e Durrësit, të cilit më kërkoi ta takoja. Ai ishte një shtetas nga Fushë-Kruja, Fatjon Skënderi, ish-shoferi i Partisë Republikane, Fatmir Mediu.
Më 1 shtator 2014,
pesë ditë para takimit me mua, këtij shtetasi i ishte bërë atentat për ta vrarë në autostradën Tiranë-Durrës, për të cilën policia kishte filluar hetimet. Doshi më tregoi se në rrugë private kishte provuar se në lokal “Viva” ish-shoferi i Mediut së bashku me Agron Kulicin, Agim Ramën, Eugen Becin, Imer Lalën dhe një shtetas me emrin Ylli Xhaxhollari pronar i lokalit, kishin organizuar vrasjen e Tom Doshit.
Tahiri: Doshi më tha se "Vrasja ishte për llogari të Berishës"
Deputeti Doshi këmbënguli se prokuori i Përgjithshëm, Adriatik Llalla ishte i përfshirë në këtë ngjarje bashkë me Eugent Becin. Sipas Doshit të dhënat që i kishte dhënë Llallës i kishin marrë vesh këta persona, që kishin organizuar vrasjen, përmes vetë kryeprokurorit. Sipas Doshit, Llalla kishte treguar te organizatorët, porositësit dhe vrasësit, se kishte zbuluar komplotin ndaj jetës së deputetit. Doshi mu shpreh se vrasjen e tij, Agaim Rama, Agron Kuliçaj, Eugent Beci e kërkonte për llogari të Sali Berishës, si hakmarrje për humbjen e e zgjedhjeve në Shkodër.
Si dështuan 2 tentativat për vrasje
Ministri tha se Doshi e kishte informuar se një tentativë ishte dështuar nga vetë ata që ishin paguar për ta vrarë.
“Më 21 qershor i kishin vendosur eksploziv në një motoçikletë për transport picash e do të shpërthente kur Doshi të shkonte te makina. Doshi jep dy motive, së pari, vrasësit ishin bërë pishman dhe së dyti, vetë deputeti nuk kishte dashur të hipte në makinë”.
Tahiri: Atentati ndaj Doshit, skenari i dyshimtë
"Pas takimit, më është dukur skenar i dyshimtë ai që dëgjova. S’mu duk gjëkundi si organizim real i një vrasje, e cila mbetet e paqartë. Në prani të kryeministrit Rama dhe deputetit Doshi në këtë takim, dhashë mendimin se e vetmja mënyrë, ishte denoncimi në rrugë ligjore nga vetë Doshi. Ai ishte kundër. Këmbënguli se ai vetë kishte zbuluar drejtuesi Llalla dhe Beci, si pjesë aktive e komplotit. E pamundur të ecej në rrugë ligjore, pa e rrëzuar përpara nw Parlament kryeprokurorin. Unë dhe Rama i thamë Doshit që nuk ka mënyrë tjetër përveç rrugës ligjore, theksova se çdo vonesë në kohë, do të vështirësonte çdo hetim", tha Tahiri.
Doshi nuk ka dashur të ndjekë çështjen në rrugë ligjore
Ministri i Brendshëm Saimir Tahiri siguroi deputetin Doshi se, policia e shtetit është tërësisht e gatshme që t’i ofrojë shtetasit statusin e dëshmitarit të mbrojtur. Ministri tha se Doshi ka refuzuar që të ndjekë këtë shqetësim në dorë ligjore.
“Nga Tom Doshi kam marrë refuzim për ta kanalizuar këtë shqetësim në rrugë ligjore. I kemi konsideruar me rëndësi maksimale pretendimet e deputetit. Nuk kishim asnjë kallëzim apo deponim nga shtetasi i përmendur.
Është bërë shoqërimi i Fajton Skënderit, disa herë me radhë është marrë në pyetje për zgjidhjen e ngjarjes që ndodhi më 1 shtator. Janë marrë deklarime nga zoti Skënderi, Xhaxhollari dhe janë pyetur shtetasit Skënderi që nuk kanë dhënë asnjë fakt me vlerë për deponimet.
Është bërë shoqërimi i shtetasit Durim Bami lidhur me ngjarjen e datës 1 shtator. Së bashku me veprimet e prokurorit janë bërë përgjime, vëzhgime, mbledhje materialesh nga kamerat. Nuk ka asnjë element me vlerë për të zbardhur pretendimin e Doshit”, tha ministri.
Tahiri: U takova 2 herë me vrasësin e pretenduar
Ministri konfirmoi deklaratën e deputetit Doshi, lidhur me faktin se Tahiri është takuar me vrasësin e pretenduar dy herë. Ministri Tahiri deklaron se këto takime u zhvilluan për të fituar besimin e të dyshuarit, në mënyrë që të bashkëpunonte me drejtësinë.
"Kërkoi të takoja personin që ishte vrasësi i porositur, për ta nxitur të bashkëpunojë me drejtësinë. U takova menjëherë me Doshin me një zotëri, që ishte vrasësi i pretenduar, quhej Duri nga Fushë-Kruja, por që nuk foli vetë, kryesisht pohonte me kokë dhe murmurimë deklaratën e Doshit. Kishte marrë porosinë për vrasjen e Doshit, por s’e kishte kryer dhe ja kishte rrëfyer. Në takimin që zgjati më pak se 30 min i kërkova të paraqitej në Drejtorinë e Policisë, për të marrë kallëzimin e tij, që të nisnin hetimet penale. Refuzova të përfshihesha në rrugë të tjera, veç asaj ligjore. Pranoi të paraqitej në zyrën e ministrit pa prezencën e Policisë së Shtetit. As ky takim që e pranova, ishte për ta futur çështjen në rrugën ligjore, për shkak se personi kishte mosbesim. Në të njëjtën ditë thirra drejtuesit më të partë të Policisë së Shtetit, për të filluar veprimet hetimore paraprake me iniciativë të policisë. Më pas kam marrë në takim me kryeministrin dhe kryeprokurorin Llalla, i cili ishte në dijeni të deklarimeve të Doshit", deklaroi ministri për mediat.
Deklarata e plotë e Saimir Tahirit:
Deklarata e Ministrit Saimir Tahiri
/Shekulli Online/
Shtoni një koment
14 Komente
Pa Emër
paska kohe ky te meret me zbulime ..
socialSSalisti pe Blushi
MINISTER,MOS HUMB NUHATJEN INTELEKTUALE E POLITIKE!Me keto deklarata si minister shteti po ben lojen e agjenturave serbo-biberiane te 'burrave te shtetit' qe kerkojne ti te lesh funksionet e ministrit te brendshem dhe te meresh jo me krimin korrupsionin por te 'bredhesh' pas 'DOÇIT TE RADHES'.Pse nuk analizon deklaratat brenda grupit socialist qe thone:'kjo nuk eshte politike'???
E keqja te ka hyre ne familjen 'socialiste'
mafia
me vjen keq qe socialistat qe erdhen ne pushtet s'ishit te zotet me e fut sali berishen me shoke disa kohe ne burg ose me i zhduk nga politika. Kjo sjellje qe keni ju tani qe jeni ne pushtet me frikson se besoj qe jeni fut dhe ju ne te njejtat telashe si berisha dikur.akoma ju ben presion berisha qe eshte nje cop plak.zoti i shpetofte shqiptaret se dhe ju socialistat jeni fut ne rruge te padrejte. Qysh se keni ardh ne pushtet ka vetem vrasje me pages , atentate me eksplozive, transportim droge.Kush eshte fajtor ketu ? ju faleminderit
Kasemi
Nga ky miell kjo buke do dali.Histori gangsteresh vaj medet per popullin e terrorizuar. E papranueshme perfshirja e perfaqsuesve te personaliteteve me te larta te shtetit e parlamentit qofte kjo nje "telenovele" kolumbiane.Nuk ka rendesi sa te verteta jane akuzat e dekleratat por ulja e institucioneve ne Nivelin e tavolinave me njerez te krimit per nje kohe disa mujore eshte e turpshme per nje shtet.Natyrshem del pyetja po nje njeri i thjeshte qe nuk e njeh Ramen ,Tahirin Meten kete rruge duhet te ndjeke neqoftese vertet kercenohet nga krimi.Doshi i mire apo i keq perfaqsues i rendesishem i PS dhe Edi Rames ky qe eshte sot ka qene per 10 vjet por nuk kemi degjuar nje (ta themi) kritike per sa kohe qe vete Ai denoncoi Ramen Tahirin Meten dhe veten.Kjo eshte ngjarje shume e rende dhe pergjgjsite jane Intitucionale dhe jo Shoqerore.PD ben mire te heshte edhe pa te Fenomeni eshte Mbarekombetar.
besnik
E lexova me vemendje shpjegimin e z.Tahiri dhe me duket ashtu sic thote doktori, pra te gjitha rruget te cojne te Berisha.Ketu eshte edhe pyetja kush dhe pse e ka sajuar. Duhet te mblidhen faktet.
Pa Emër
titulli duhet te jete
' maloket '' vrasin njeri tjetrin.e kam fjalen tek banda saliberishe.
maloket e vertete jane fisnik.
vrasje ne tropoje ,familja haklaj, azem hajdari,
vrasje ne shkoder,
vrasje ne lezhe,
vrasje tritol ne lezhe.
vrasje ne fushe kruje
cbehet keshtu
a gjeni dot lexoni me kujdes ish rojen e sali kriminelit
Emigranti 90-tes
E gjithe kjo çorbe eshte gatuar dhe ka per qellim destabilizimin e vendit,,
Se kush ka interes mbetet per tu pare,,,,te shohim si do te rrjedhin ngjarjet ,!.
Adi
Asnje presje si nderroj ça thot Kasemi.
Zef Kallami
Komedia kriminale-politike e Tom Doshit.
Ky more zoteri te institucioneve ju ka konstatue qe jeni te papune.Ju ka garantue pune me nji komedi banale,fantastiko politiko-shoqerore.Regjia dhe skenari vet Tom Doshi.
Pa Emër
ne shqiperi nuk futet asnje poltikan pa urdher te amerikes sepse ata komandojne amerika nuk do qe sala te futet ne burg per kete gje edhe te ps nuk e fusin dot ne burg kur nuk futen ilir meten ne burg qe u zu me presh ne dore mos prisni per te tjere ca thote amerika bejne keta tanet amerikanve per tani i intereson nje shqiperi burdello
Qatipi
Ministria e Brendshme qe flet me vrasesin e porositur dhe nuk I hedh prangat!aq me shume ministri dora vete!!!???
petro
gjithe zhurma qe behet te con te sali berisha,berisha i vetmi budall ne shqiperi pandeh se nuk i kuptojne veprimet e tije.kete radhe duhet kapur mire e tja beni kurrizin me te bute se barku.e para pse kerkon mocion pa u zbardhur ceshtja doshi nga gjykata.fjalet nuk vihen ne peshore prandaj asnje diskutim ne parlamet pa folur gjykatat.
Z/K
Komedia kriminale-politike e Tom Doshit.
Ky more zoteri te institucioneve ju ka konstatue qe jeni te papune.Ju ka garantue pune me nji komedi banale,fantastiko politiko-shoqerore.Regjia dhe skenari vet Tom Doshi.
Toma e ka huazue kete krijimtari nga vepra e shkrimtari spanjol Servantes,"Don Kishoti".
Por me nji ndryshim,nesa Don Kishoti asht figur e zgjedhur nga shkrimtari Servantes.Toma asht vete Don Kishot,krijuesi i kesaj vepre komediane dhe personazh kryesor qe e dredh me te gjithe te tjeret brenda dhe jasht krijimtarise.Nji komedi video 37'.Po qe luhet edhe cdo ore e minut jasht saj ne arene te hapur ne terren mjaft natyrore ku nuk mbesin jasht kesaj skene krijimtarie edhe figura me potenciale institucionele shtetenore.Qe bredhin me durim e perkushtim mbas fjalve te personazhit kryesor Tom Donkishoti po qe nuk gjejne askund mullinje ere qe kane te bajne me autor te krimit faktike,qofte dhe imagjinar.
Ku te pakten tek Servantesi ekzistonin mullinjet e eres.
Pinguini
Ne nje shtet te vertet demokratik simbas rregullave dhe ligjeve doshi duhej direkt te denonconte ne prokurori dhe kur doshi nuk e kryen denoncimin ministri i brendshem çfar pret,pra ketu del se edhe ministri ka gabuar sepse menjeher duhej denoncimi.Nuk e kuptoni se jeni viktim e lojrave te doshit?pa reforma ne drejtesi nuk ekziston drejtesia.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bem_Latn als_Latn als_Latn scn_Latn als_Latn sun_Latn als_Latn als_Latn als_Latn als_Latn als_Latn als_Latn als_Latn tur_Latn als_Latn als_Latn als_Latn als_Latn als_Latn als_Latn fur_Latn als_Latn als_Latn lua_Latn fra_Latn hau_Latn als_Latn als_Latn als_Latn als_Latn quy_Latn als_Latn sna_Latn als_Latn ces_Latn als_Latn als_Latn als_Latn als_Latn als_Latn ita_Latn als_Latn